 ГРУЗИЯ

Новогодишна приказка в полите на величествения Кавказ

**6 дни/ 5 нощувки / 5 закуски**

**Дата: от 29 декември до 03 януари 2022 г.**

**По маршрут: СОФИЯ – ИСТАНБУЛ – ТБИЛИСИ – МЦХЕТА – МАНАСТИРА ДЖВАРИ - ГОРИ – УПЛИСЦИХЕ – ТБИЛИСИ – СИГНАГИ – БОДБЕ – КВАРЕЛИ - ТБИЛИСИ – ИСТАНБУЛ - СОФИЯ**

**1 ден София – Истанбул - Тбилиси**

Среща на летище София, Терминал 2 и в 09.50 ч. полет на авиокомпания **TURKISH AIRLINES** за **Истанбул.** Кацане в 12.10 ч. и продължаване с полет за Тбилиси в 13.50 ч. Кацане в **Тбилиси** в 17.10 ч. Посрещане на летището. Трансфер и настаняване в хотел. По желание и срещу допълнително заплащане вечеря в хотела**. Нощувка.**

**2 ден Тбилиси – Мцхета – Гори – Уплисцихе – Тбилиси**

**Закуска.** Свободно време или по желаниеи срещу допълнително заплащане екскурзия до **Мцхета, Гори и Уплисцихе**. Отпътуване за старата столица **Мцхета** **(UNESCO)** – един от най- древните градове на Грузия и нейна първа столица. Градът със своите многобройни църкви и манастири е важно религиозно средище в страната, като често е наричан и втори Йерусалим. Най-важният обект в града е Катедралата Светисховели, където се смята, че се съхранява плащеницата на Исус Христос. Това прави Катедралата най – важния религиозен обект в страната. Посещението на древната столица включва и разглеждане на манастира Самтавро, в който е положено тялото на първият грузински владетел приел християнството за държавна религия цар Мириан III. Следва посещение на един от най - древните храмове в страната – **манастира Джвари.** Разположен на висок хълм, манастирът предлага незабравима гледка към Мцхета и мястото на което р. Арагви се влива в р. Мтквари. Продължаване за **Гори** и посещение на къщата-музей на Йосиф Висарионович Сталин. Програмата продължава със спирка за разглеждане на пещерния град **Уплисцихе**, един от най - ранните градове, създадени на територията на страната. Преди налагането на християнството в страната, пещерите често са използвани за извършването на езически ритуали. След пещерния град, връщане към **Тбилиси**. По желание и срещу допълнително заплащане вечеря в местен ресторант с включен трансфер. **Нощувка.**

**3 ден Тбилиси – серните бани**

**Закуска.** Начало на обиколка на Тбилиси. Градът е създаден през V в. и скоро след създаването си се превръща в столица на древната грузинска държава. Днес той е важен, политически, икономически и индустриален център. Обиколката включва посещение на църквата Метехи, построена на хълм над р. Мтквари и минаване през района на прочутите серни бани. Изкачване с лифт до крепостта Нарикала, около която се смята, че е израстнала грузинската столица. Турът на Тбилиси продължава минавайки през площад Мейдани и ул. Шардени с нейните модни кафенета и художествени галерии до модерния символ на Грузинската столица – Моста на Мира. Ще бъде посетена и катедралата Самеба. Обиколката ще завърши с преминаване покрай Площада на свободата и по прочутия булевард Руставели, където се намират забележителности като сградата на Националната Опера и Парламента. Следобед е предвидено и посещение на серните бани /срещу допълнително заплащане/, където групата ще може да се отпусне след обиколката на града и да се подготви за новогодишната нощ. **НОВОГОДИШНА ГАЛА ВЕЧЕРЯ** в ресторанта на хотела /срещу допълнително заплащане/**.** **Нощувка.**

**ЧЕСТИТА НОВА 2022 ГОДИНА!**

****

**4 ден Тбилиси**

**Късна закуска.** Свободно време в Тбилиси, предвидено за почивка или самостоятелна разходка и по - задълбочено опознаване на привлекателната грузинска столица. Развлеченията, които Тбилиси предлага са разнообразни и подходящи за всеки клиент. Част от тях са разходка из китните улички на стария град, където туристите биват привлечени и запленени от множеството магазинчета, предлагащи сувенири и традиционни грузински изделия, ресторанти с невъобразими гастрономически наслади и красиви гледки, буквални изскачащи иззад всеки ъгъл. Интерес представляват и увеселителния парк Мтатсминда, както и ботаническата градина и зоопарка на града. **Нощувка.**

**5 ден Тбилиси – Сигнаги – Бодбе - Кварели – Тбилиси**

**Закуска.** Свободно време илисрещу допълнително заплащане екскурзия до **Сигнаги, Бодбе и Кварели с дегустация на вино.** Отпътуване за **Сигнаги** – известен още като градът на любовта. Добре запазената крепост, красивата църква Св. Стефан, калдаръмените улички, живописното разположение на града и прословутото кахетинско вино правят престоя наистина незабравимо преживяване. Следваща спирка е женският манастир **Бодбе,** създаден от покровителката на Грузия св. Нино. Последна спирка за деня е посещението на винарна в **Кварели**, където се пазят, вкопани в галерия в Кавказ превъзходни вина, от които групата ще дегустира две от тях. Връщане в **Тбилиси.** По желание и срещу допълнително заплащане вечеря в местен ресторант с включен трансфер. **Нощувка.**

**6 ден Тбилиси – Истанбул - София**

**Закуска.** Освобождаване на хотела и трансфер до летището. Полет на **TURKISH AIRLINES** за **Истанбул** в 12.00 ч. Кацане в 13.25 ч. Следващ полет за София в 14.55 ч. Кацане на аерогара **София** в 15.10 ч.

**КРАЙНА ПАКЕТНА ЦЕНА с включени летищни такси: 2197 лв.**

**Пакетната цена включва**: самолетен билет на авиокомпания TURKISH AIRLINES с включени летищни такси 190 EUR към 14.05.21 г., включен 1 бр. основен багаж до 32 кг и 1 брой ръчен до 8 кг с размери 55х40х23, **5 нощувки със закуски в хотел 4\*\*\*\*** в Тбилиси, всички трансфери по програмата с климатизиран автобус /минибус/, автобусна и пешеходна обиколка на Тбилиси, изкачване с лифт до крепостта Нарикала в Тбилиси, представител на Туроператора по време на пътуването.

**Забележка**: Цените са калкулирани при курс 1 USD = 1.70 лв. При промяна на обменния курс, пакетната цена ще бъде преизчислена.

**Пакетната цена не включва**: бакшиши за пренасяне на багажа в хотелите и хранения, невключени в пакетната цена.

**Намаление за:**

* трети възрастен – 29 лв.

**Доплащане за:**

* единична стая – 388 лв.

**Допълнителни екскурзии и услуги /заплащат се с основния пакет/:**

* вечеря в хотела /1-я ден/ – 43 лв.
* вечеря в местен ресторант /2-ри ден/ – 72 лв.
* вечеря в местен ресторант /5-ти ден/ – 72 лв.
* посещение на серните бани за 1 час (кабина за 4-ма) – 96 лв.
* екскурзия до Мцхета, Гори и Уплисцихе – 49 EUR/96 лв. при мин. 6 туристи
* екскурзия до Сигнаги, Бодбе и Кварели с дегустация на вина – 97 EUR/190 лв. при мин. 6 туристи
* Новогодишна Гала вечеря в местен ресторант с програма и включен трансфер от/до хотела – ~100-120 EUR \*не е задължителна. Точната цена, меню и ресторант ще бъдат уточнени в средата на м. декември
* медицинска застраховка с покритие до 100 000 лв. за лица до 65 г.– 33.00 лв., над 66 г. – 85 лв.,
* бакшиши за местни екскурзоводи и шофьори - 24 EUR.

**Хотел, предвиден по програмата:** хотел Citrus - 4\* (http://www.hotelcitrus.ge/ge/) или подобен в Тбилиси.6

**Парична единица на Грузия**: лари (GEL), 1 лари =100 тетри, 1 USD = 3.30 GEL

**Минимален брой туристи за осъществяване на екскурзията**: 16 туристи

**Срок за уведомление при недостигнат минимален брой туристи:** 7 дни преди началната дата.

**Начин на плащане:** депозит – 250 лв., доплащане – до 55 дни преди отпътуване.

**Необходими документи:** задграничен паспорт с 6-месечна валидност към крайната дата на отпътуване.

* Пътуването е без задължителни имунизации; за медицинските изисквания и/или препоръки за Covid-19 ще бъдете допълнително уведомени;
* Пътуването е свързано с пешеходни обиколки, поради което не е подходящо за лица с намалена или ограничена подвижност.

**Анулации и неустойки:**

* до 96 дни преди заминаване - без неустойка
* от 95 до 56 дни преди заминаване - 250 лв. неустойка
* от 55 до 40 дни преди заминаване - 500 лв. неустойка
* от 40 дни до датата на заминаване се удържа пълната стойност на пътуването
* преотстъпване на пътуването на друго лице и смяна на име без неустойка - до 20 дни преди заминаване;

**Анулации и възстанояване на суми:**

* при анулация на пътуването от страна на ТО, сумата се възстановява в 7-дневен срок от анулацията
* при активация на полицата “Отмяна на пътуване”, включително при положителен PCR тест, сумата се възстановява спрямо условията на ЗК “Мондиал Асистанс”.
* при невъзможност от пътуване, поради забрана или ограничения в следствие на епидемиологичната обстановка, свързана с Covid-19, заплатената сума се възстановява в пълен размер в рамките на 14 дни от датата на отпътуването.

**Използвани транспортни средства по програмата:** • самолет • автобус

**Застраховка „Отмяна на пътуване“ /препоръчителна/:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване. **Застраховката „Отмяна на пътуване“ има Ковид покритие.**

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания „ЛЕВ ИНС“ АД със застрахователна полица**

**№00088159/13062110000887 /валидна от 31.07.2021 г. до 30.07.2022 г./**